# Filipendula vulgaris

Filipendula vulgaris és una espècie de planta de la família de les Rosàcies.

## Descripció

Aquesta és una espècie erecta, perenne, de tiges gairebé glabres de fins a 80 cm, generalment ramoses i amb poques fulles; arrels amb tubercles ovoides. Fulles basals amb 8-25 parells de grans folíols oblongs i dividits; estípules presents. Inflorescència més ampla que llarga; normalment amb 6 pètals blancs, generalment morats per sota, de 5-9 mm; estams aproximadament de la mateixa longitud. Floreix a la primavera i estiu.

## Distribució i hàbitat

Es distribueix per gran part d'Europa, fins a 64º Nord. Habita als prats, prats de sega i boscos oberts.

## Cultiu

Es reprodueix per llavor i per la divisió de les arrels reptants. Les arrels tuberoses i les fulles joves es poden cuinar com una verdura o menjar crues com una amanida. El gust és agredolç. Les fulles madures tenen l'olor de l'oli de Wintergreen i, aixafades, produeixen l'alliberament del salicilat de metil.

## Usos

Les flors de Filipendula vulgaris s'han utilitzat en la medicina tradicional austríaca internament com a te per al tractament del reumatisme, gota, infeccions, i febre.

## Taxonomia

Filipendula vulgaris va ser descrita per Moench i publicada a Methodus Plantas Horti Botanici et Agri Marburgensis : a staminum situ describendi 663, l'any 1794.

### Etimologia

* Filipendula: nom genèric que deriva del llatí medieval Filipendula = "la filipendula". Segons sembla, aquest nom es recull per primera vegada a l'"Antidotarium" de Nicolaus Praepostius (Salern, Itàlia, segle XII) i, en opinió d'Andrés Laguna, es diu així "por razón de aquellas muchas cabezuelas que cuelgan de su raíz, y parecen pender de un hilo" (lat. filum = "fil"; i pendulus = "pèndul, que penja, penjant")
* vulgaris: epítet llatí que significa "vulgar, comú".

### Sinonímia

* Filipendula filipendula (L.) Voss
* Filipendula hexapetala Gilib.
* Filipendula hexapetala Gilib. ex Maxim.
* Filipendula pubescens (DC.) Fourr.
* Filipendula vulgaris Hill
* Spiraea filipendula L.
* Spiraea filipendula var. minor Gouan ex Cambess.
* Spiraea filipendula var. pubescens (DC.) Cambess.
* Spiraea filipendula var. vulgaris Cambess.
* Spiraea gigantea Gand.
* Spiraea noeana Gand.
* Spiraea pubescens DC.
* Spiraea tuberosa Salisb.
* Spiraea vulgaris (Moench) Gray
* Ulmaria filipendula (L.) Hill
* Ulmaria filipendula (L.) A.Braun ex Asch.
* Ulmaria filipendula (L.) Hill ex Focke

## Referències

* ↑ Dropwort Wildflower finder UK, RW Darlington. Accessed July 2013
* ↑ Vogl S, Picker P, Mihaly-Bison J, Fakhrudin N, Atanasov AG, Heiss EH, Wawrosch C, Reznicek G, Dirsch VM, Saukel J, Kopp B. Ethnopharmacological in vitro studies on Austria's folk medicine - An unexplored lore in vitro anti-inflammatory activities of 71 Austrian traditional herbal drugs. J Ethnopharmacol.2013 Jun13. doi:pii: S0378-8741(13)00410-8. 10.1016/j.jep.2013.06.007. [Epub ahead of print] PubMed PMID: 23770053. http://www.ncbi.nlm.nih.gov/pubmed/23770053
* ↑ «Filipendula vulgaris». Tropicos.org. Missouri Botanical Garden. [Consulta: 28 novembre 2013].
* ↑ Filipendula a Flora Vascular
* ↑ «Filipendula vulgaris a The Plant List» (en anglès). [Consulta: 10 juliol 2017].

## Bibliografia

* Gleason, H. A. & A.J. Cronquist. 1991. Man. Vasc. Pl. N.E. U.S. (ed. 2) i–910. New York Botanical Garden, Bronx.
* Scoggan, H. J. 1978. Dicotyledoneae (Saururaceae to Violaceae). 3: 547–1115. In Fl. Canada. National Museums of Canada, Ottawa.